kalixlouiis/myanmar-wikipedia-corpus huggingface dataset:
ဤဆေးရုံတွင် HIV နှင့် အခြားသောကူးစက်ရောဂါများကို အဆင့်မြင့်မားစွာ ကုသထိန်းချုပ်ပေးလျက်ရှသည်။
၂၀၁၀ ခုနှစ်တွင် သွေးလွန်တုပ်ကွေးအထူးကုသမှုဌာနတစ်ခုကို ဖွင့်လှစ်ပေးခဲ့သည်။
၎င်းဌာနသည် ကိုလံဘိုခရိုင်ရှိ သွေးလွန်တုပ်ကွေးရောဂါထိန်းချုပ်မှု၌ အကောင်းဆုံးအဖွဲ့ဖြစ်လာခဲ့သည်။
၎င်းသည် သွေးလွန်တုပ်ကွေးဆိုင်ရာ ကုသစောင့်ရှောက်မှုအပေါ် အဓိကထားသော်လည်း ဇန်နဝါရီလ ၂၇ ရက်ပြီးနောက်ပိုင်းတွင် ကိုဗစ် ၁၉ ရောဂါကုသမှုပေါ်၌ပါ အဓိကထားကုသပေးခဲ့သည်။
သီရိလင်္ကာ၌ ပထမဆုံးတွေ့ရှိခဲ့သည် ကိုဗစ်ရောဂါအတည်ပြုလူနာသည် အသက် ၄၄ နှစ်အရွယ် တရုတ်လူမျိုးအမျိုးသမီးဖြစ်ကာ သူမသည် ဟူပေစီရင်စု၊ တရုတ်နိုင်ငံမှ လာရောက်ခဲ့သူ ဖြစ်သည်။
၂၀၂၀ ခုနှစ် ကိုဗစ်ကူးစက်ရောဂါကာလစီမံကိန်းတွင် ပြင်ဆင်ထားသည့် အိပ်ခန်းများနေရာ ၁၆ ခုကို တိုးချဲ့ခဲ့သည်။
၎င်းနေရာတွင် ခုတင် ၃၂ လုံးနှင့် လုံလောက်သည့်နားနေခန်းများလည်း ပါဝင်သည်။
အီနူဗီဘူတာ ( Iṇuvil toṭaruntu nilaiyam)သည် သီရိလင်္ကာနိုင်ငံမြောက်ပိုင်း အီနူဗီရွာတွင် တည်ရှိသည့် ဘူတာတစ်ခု ဖြစ်သည်။
သီရိလင်္ကာမီးရထား၊ ပြည်နယ်ရထားလမ်းလုပ်ဆောင်ရေးက ထိန်းချုပ်ထားသည်။
ဤရထားလမ်းသည် မြောက်ပိုင်းလမ်းပေါ်ရှိ ဘူတာတစ်ခုဖြစ်ကာ မြောက်ပိုင်းနှင့် ကိုလံဘိုမြို့ကို ဆက်သွယ်ပေးထားသည်။
လူသိများသည့် Yarl Devi ရထားဝန်ဆောင်မှုများသည် ဤဘူတာကို ဖြတ်သန်းသွားသည်။
ပြည်တွင်းစစ်ဖြစ်ပွားမှုကြောင့် ၁၉၉၀ ခုနှစ်မှ ၂၀၁၅ ခုနှစ်အထိ ဤဘူတာကို အသုံးပြုခြင်း မရှိပေ။
ဂျက်ဖနာနှင့် Kankesanthurai အကြား မြောက်ပိုင်းလမ်းကို ၂၀၁၅ ခုနှစ်၊ ဇန်နဝါရီလ ၂ ရက်နေ့တွင် ပြန်လည်ဖွင့်လှစ်ပေးခဲ့သည်။
ရထားဝန်ဆောင်မှုများ ဤရထားဘူတာမှ အောက်ပါရထားပြေးဆွဲမှုများကို လုပ်ဆောင်ပေးလျက်ရှိသည်။
အိရတ်ပီရိယာကူလမ်ဘူတာ ( Īraṟperiyakuḷam toṭaruntu nilaiyam, )သည် သီရိလင်္ကာနိုင်ငံမြောက်ပိုင်း၊ အိရတ်ပီရိယာကူလမ်မြို့တွင် တည်ရှိသည့် ဘူတာတစ်ခု ဖြစ်သည်။
မြောက်ပိုင်းလမ်းပေါ်ရှိ ဘူတာတစ်ခုဖြစ်ကာ ကိုလံဘိုမြို့နှင့် မြောက်ပိုင်းကို ဆက်သွယ်ပေးသည်။
လူသိများသည် Yarl Devi မီးရထားသည် ဤဘူတာကို ဖြတ်သန်းသွားသည်။
ဂျက်ဖနာခံတပ်(; Yapanaya Balakotuwa) သည် သီရိလင်္ကာနိုင်ငံ၊ ဂျက်ဖနာမြို့တွင် တည်ရှိသည့် ပေါ်တူဂီတို့တည်ဆောက်ခဲ့သည့် ခံတပ်တစ်ခု ဖြစ်သည်။
၁၆၁၈ ခုနှစ်တွင် ဂျက်ဖနာကိုကျူးကျော်သိမ်းပိုက်ပြီးနောက် Phillippe de Oliveira ၏ အမိန့်ဖြင့် ဤခံတပ်ကို တည်ဆောက်ခဲ့သည်။
ခံတပ်သည် ကမ်းခြေရွာဖြစ်သည့် Gurunagar ရွာအနီးတွင် တည်ရှိသည်။
များစွာသော အံ့ဩဖွယ်ပြောဆိုမှုများအရဆိုပါက အနီးအနားရှိ ချတ်ကျောင်းရှိ အပျိုစင်မေရီရုပ်တုကို ခံတပ်သို့ ယူဆောင်သွားခဲ့သည်။
ထိုအခါမှ ခံတပ်၏ အမည်ကို Fortress of Our Lady of Miracles of Jafanapatão (Fortaleza de Nossa Senhora dos Milagres de Jafanapatão) ဟု ခေါ်ဆိုခဲ့ကြသည်။
၁၆၅၈ ခုနှစ်တွင် Rijcklof van Goens ၏ လက်အောက်ရှိ ဒတ်ချ်တို့က ဤခံတပ်ကို သိမ်းပိုက်ခဲ့ပြီး တိုးချဲ့မှုများ လုပ်ဆောင်ခဲ့သည်။
၁၉၇၅ ခုနှစ်တွင် ထိုခံတပ်ကို ဗြိတိသျှတို့က သိမ်းပိုက်ခဲ့ပြန်ပြီး ၁၉၄၈ ခုနှစ်အထိ ဗြိတိသျှတို့၏ ထိန်းချုပ်မှုအောက်တွင် ရှိနေခဲ့သည်။
နိုင်ငံရှိ တစ်ခုတည်းသော ကြီးမားသည့်ခံတပ်အနေဖြင့် လက်ရှိအစိုးရနှင့် အမြှောက်ပစ်စင်ပါသည့် စစ်ဖက်အဆောက်အဦများသည် သီရိလင်္ကာစစ်တပ်က တပ်စောင့်များ ထားရှိထားသည်။
thumbnail|left|ခံတပ်မြေပုံ၊ ၁၉၆၃ သီရိလင်္ကာနိုင်ငံပြည်တွင်းစစ်ဖြစ်ပွားလာသည့်အချိန်တွင် ဤခံတပ်သည် အဓိကတိုက်ပွဲများဖြစ်ပွားရာနေရာဖြစ်ခဲ့သည်။
၁၉၈၅ မှ ၁၉၉၅ အထိ ၎င်းသည် LTTE ၏ ထိန်းချုပ်မှုအောက်တွင် ရှိခဲ့သည။
ထိုအချိန်အတွင်းမှာပင် LTTE သည် စစ်တပ်က ထိန်းချုပ်ထားသည့် အဓိကကျသည့်နေရာများစွာကို ဖျက်ဆီးပစ်ခဲ့သည်။
သို့သော်လည်း ၎င်းကို ၁၉၉၅ ခုနှစ်တွင် သီရိလင်္ကာစစ်တပ်က ရက် ၅၀ကြာ ဝိုင်းပြီးနောက်တွင် Riviresa စစ်ဆင်းရေးကာလအတွင်းတွင် ပြန်လည်သိမ်းပိုက်ခဲ့သည်။
ယခုအခါတွင် ၎င်းကို သီရိလင်္ကာစစ်တပ်၏ တပ်စုခွဲတစ်ခုက စောင့်ကြပ်ထားသည်။
၎င်းနေရာသို့ သွားရောက်ခွင့်ကိုလည်း ကန့်သတ်ထားသည်။
ဒတ်ချ်ကူညီမှုဖြင့် ပြန်လည်ပြင်ဆင်လျက်ရှိသည်။
ခံတပ်၏ အတွင်းပိုင်းတွင် အုပ်ချုပ်သူ၏အိမ် (မင်း၏အိမ်)၊ ဘုရင်မ၏ အိမ်၊ Kruys ချတ်ကျောင်း၊ အစောင့်များလေ့ကျင့်ရာနေရာ၊ ရဲနေရာနှင့် ပေါ်ဂတူဂီခေတ်ကာလ များစွာသော အဆောက်အဦများ တည်ရှိသည်။
ကိုးကား ကဏ္ဍ:သီရိလင်္ကာနိုင်ငံရှိ ဗြိတိသျှခံတပ်များ။
စိန့်ဂျိမ်းချတ်ကျောင်းတော် သည် သီရိလင်္ကာနိုင်ငံမြောက်ပိုင်း၊ နယ်လာမြို့တွင် တည်ရှိသည့် သီရိလင်္ကာချတ်ကျောင်းတစ်ခုဖြစ်သည်။
သမိုင်းကြောင်း ၁၈၁၇ ခုနှစ်တွင် အန်ဂလီကန်ချတ်ကျောင်းများသာသနာပြုအဖွဲ့ (CMS) သည် သီရိလင်္ကာတွင် သာသနာပြုမှုများ လုပ်ဆောင်ရန် သဘောတူခဲ့သည်။
၁၈၁၇ ခုနှစ်၊ ဒီဇင်ဘာလ ၂၀ ရက်နေ့တွင် ဘုန်းတော်ကြီး လေးဦးဖြစ်သည့် Joseph Knight, Samuel Lambrick, Robert Major နှင့် Benjamin Ward တို့နှင့် ၎င်းတို့၏ ဇနီးမယားတို့သည် အင်္ဂလန်မှ ထွက်ခွာခဲ့ကာ သီရိလင်္ကာသို့ “ဗစ်တိုးရီးယား” အမည်ရှိ လှေဖြင့် ရွက်လွှင့်ခဲ့သည်။
သူတို့သည် ၁၈၁၈ ခုနှစ်နောက်ပိုင်းမှ သီရိလင်္ကာသို့ ရောက်ရှိခဲ့သည်။
Knight သည် ဂျက်ဖနာ၊ Lambrick သည် ကိုလံဘို၊ ဗိုလ်ချုပ်ကြီးနှင့် သူ၏ ဇနီးတို့သည် ဂယ်လီ၊ Ward နှင့် သူ၏ ဇနီးသည် Trincomalee သို့ သွားခဲ့ကြသည်။
Knight သည် နယ်လာ၌ သူ၏ သာသနာပြုလုပ်ငန်းများကို စတင်ခဲ့သည်။
၁၈၂၀ ခုနှစ်တွင် Knight သည် နယ်လာရှိ ရည်ရွယ်ထားသည့်အိမ်တစ်လုံးကို ဝယ်ယူခဲ့ကာ ပုံမှန်လုပ်ဆောင်စရာများကို လုပ်ဆောင်ခဲ့သည်။
၁၈၂၃ ခုနှစ်တွင် အစိုးရ၏ သာသနာပြုရည်ရွယ်ချက်အတွက် အိုမင်း၍ ဟောင်းနွမ်းပျက်စီးနေသည့် ဒတ်ချ်ချတ်ကျောင်းအနီးရှိ ရည်ရွယ်ထားသည့်အိမ်ကို လက်လွှဲယူခဲ့သည်။
ဤချတ်ကျောင်းသည် ပေါ်တူဂီတို့က မဖျက်ဆီးပစ်မီကာလအထိ နယ်လာကန်ဒဆွာမိကျောင်းတော်၏ (Nallur Kandaswamy Temple) တည်နေရာလည်း ဖြစ်သည်။
နယ်လာကန်ဒဆွာမိကျောင်းတော်ရှိ မူလ Shivalingam ၏ အစိတ်အပိုင်းသည် ၁၉၉၅ ခုနှစ်တိုင်အောင် Vicarage တွင် နည်ရှိနေခဲ့သည်။
၎င်းသည် သီရိလင်္ကာစစ်တပ်က ဂျက်ဖနာကို ပြန်လည်သိမ်းပိုက်စဉ်ကာလတွင် ပျက်စီးခဲ့သည်။
vicarage ၏ ခန်းမလမ်းမှ shivalingam တည်ရှိရာစင်္ကြံလမ်းရှိ ကုန်းမို့မို့ကို မြင်နိုင်သေးသည်။
ချတ်ကျောင်းကို ပြုပြင်ပြင်ဆင်မှုများ လုပ်ဆောင်ပြီးနောက် ၁၈၂၈ ခုနှစ်၊ ဇူလိုင်လ ၂၅ ရက်နေ့ (စိန့်ဂျိမ်းနေ့) တွင် အများပြည်သူများအတွက် ဝတ်ပြုနိုင်ရန် ဖွင့်လှစ်ပေးခဲ့သည်။
ဂိုဏ်းအုပ် ဂျိမ်းချပ်မန်း (James Chapman) သည် ချတ်ကျောင်း၌ ၁၈၄၇ ခုနှစ်မှ ၁၈၄၉ ခုနှစ်အထိ နေခဲ့ပြီး ပေ ၆၀ မြင့်သည့် တာဝါတစ်ခုကိုလည်း ဖြည့်သွင်းတည်ဆောက်ခဲ့သည်။
ချတ်ကျောင်းတော်ကို ၂၀၁၁ ခုနှစ်၊ ဒီဇင်ဘာလတွင် ထိန်းသိမ်းစောင့်ရှောက်ရမည့်အဆောက်အဦတစ်ခုအဖြစ် သတ်မှတ်ကြေညာခဲ့သည်။
ဂျက်ဖာဆန်အိမ် သည် သီရိလင်္ကာနိုင်ငံရှိ အမေရိကန်သံအမတ်၏ နေအိမ်ဖြစ်သည်။
ကိုလံဘိုမြို့၌ တည်ရှိသည်။
၎င်းကို ၁၉၁၄ ခုနှစ်တွင် Cinnamon ဥယျာဉ်တွင် တည်ဆောက်ခဲ့သည်။
တစ်ချိန်က သီရိလင်္ကာဥပဒေအရာရှိချုပ် Hon. Justice V. M. Fernando နေထိုင်ခဲ့သည့် အိမ်ဖြစ်သည်။
၎င်းကို ၁၉၄၈ ခုနှစ်တွင် အမေရိကန်အစိုးရက ဝယ်ယူခဲ့သည်။
ဂျက်ဝင်းဂျက်ဖနာ (ဂျက်ဝင်းယာ, Jetwing Yarl) သည် သီရိလင်္ကာနိုင်ငံမြောက်ပိုင်း၊ ဂျက်ဖနာမြို့တွင် တည်ရှိသည့် ဟိုတယ်တစ်ခု ဖြစ်သည်။
အထပ် ၇ ထပ်၊ စတားအဆင့်အခန်းပေါင်း ၅၅ ခန်းပါဝင်သည်။
မြို့၏ အချက်အချာနေရာဖြစ်သည့် မဟတ္တမဂန္ဒီလမ်းပေါ် (ယခင် - နာရီစင်တာဝါလမ်း)၊ ကာဂီးစကွဲ (Cargills Square) အနီးတွင် တည်ရှိသည်။
ယခင်က သီရိလင်္ကာဗဟိုဘဏ်၏ ဥက္ကဋ္ဌဖြစ်သူ N. U. Jayawardena ဝယ်ယူခဲ့သည့် မြေပေါ်တွင် ၁၉၇၅ ခုနှစ်တွင် ဟိုတယ်ကို တည်ဆောက်ခဲ့သည်။
မူလက အထပ် ၁၄ ထပ်၊ အခန်း ၇၆ ခန်း ရှိသည့် အဆောက်အဦအဖြစ် တည်ဆောက်ရန် ရည်ရွယ်ခဲ့သည်။
တည်ဆောက်မှုများကို ၂၀၁၂ ခုနှစ်၊ ဖေဖော်ဝါရီလတွင် စတင်ခဲ့သည်။
Jetwing Hotels နှင့် MMBL Group (Mercantile Merchant Banking Limited) တို့ နှစ်ဦးသဘောတူ တည်ဆောက်ခဲ့ကြပြီး Yarl Hotels က ပိုင်ဆိုင်သည်။
ကုန်ကျစရိတ် ရူပီ ၁ ဘီလီယံရှိကာ ၂၀၁၆ ခုနှစ်၊ ဧပြီလတွင် ဖွင့်လှစ်ခဲ့သည်။
ကိုးကား ကဏ္ဍ:သီရိလင်္ကာနိုင်ငံရှိ အဆောက်အအုံများ ကဏ္ဍ:သီရိလင်္ကာနိုင်ငံရှိ ဟိုတယ်များ။
ကေဇုန်ဂျအယ်လာ သည် သီရိလင်္ကာနိုင်ငံ၊ ကိုလံဘိုမြို့အပြင်ဘက်၊ ဂျအယ်လာမြို့စွန်မြို့ဖျားနေရာရှိ Kapuwatta အနီးအနားတွင် တည်ရှိသည့် ရှော့ပင်းမောတစ်ခု ဖြစ်သည်။
၂၀၁၁ ခုနှစ်တွင် John Keells Holdings သည် ကိုလံဘို - နီဂွန်ဘိုလမ်းပေါ်ရှိ ၂.၄ ဟက်တာ (၅.၉ ဧက) ကို ဝယ်ယူရရှိခဲ့သည်။
အဆောက်အဦသည် ၁၃၀၀၀ စတုရန်းမီတာ (၁၄၀၀၀၀ စတုရန်းပေ) ရှိသည်။
ကုန်ကျစရိတ် ရူပ ၁၁၉ သန်း ဖြစ်သည်။
John Keells Holdings က ပိုင်ဆိုင်ပြီး လုပ်ဆောင်လျက်ရှိသည်။
၎င်းကို အများပြည်သူသို့ ၂၀၁၃ ခုနှစ်၊ အောက်တိုဘာလတွင် ဖွင့်လှစ်ခဲ့သည်။
ကယ်လေဒီတံတား (လေဒီမန်းနင်းတံတား ဟုလည်း သိကြ) သည် သီရိလင်္ကာနိုင်ငံအရှေ့ပိုင်းရှိ တံတားတစ်စင်း ဖြစ်သည်။
၎င်းသည် ဘတ်တိကာလိုအာမြို့ရှိ ဘတ်တိကာလိုအာရေအိုင်၌ ဖြတ်သန်းဖောက်လုပ်ထားသည်။
တံတားသည် A4 ကိုလံဘို - ဘတ်တိကလိုအာအမြန်လမ်း၏ အစိတ်အပိုင်းတစ်ခု ဖြစ်သည်။
သမိုင်းကြောင်း တံတားကို ၁၉၂၄ ခုနှစ်တွင် ဗြိတိသျှကိုလိုနီအုပ်ချုပ်မှုအောက်တွင် တည်ဆောက်ခဲ့သည်။
သီရိလင်္ကာ၏ ဗြိတိသျှအစိုးရ William Manning ၏ ဇနီးအမည်ကို ဂုဏ်ပြုကာ တံတားအမည်ကို “လေဒီမန်းနင်းတံတား” ဟု အမည်ပေးခဲ့သည်။
သီရိလင်္ကာနိုင်ငံ၌ သက်တမ်းအကြာဆုံးနှင့် အရှည်ဆုံးသံတံတားတစ်ခု ဖြစ်သည်။
It was the oldest and longest iron bridge in Sri Lanka. လမ်းကြောင်းတစ်ခုတည်းသာရှိသည့် ဤတံတားပေါ်မှ နေ့စဉ်ပျမ်းမျှအားဖြင့် ယာဉ်အစီးရေ ၁၀၀၀၀ ဖြတ်သန်းနေကြသည်။
တံတားပေါ်တွင် ဖြစ်ပွားလျက်ရှိသည့် မတော်တဆမှုများသည် ထိုဒေသရှိ ယာဉ်ကြောဆိုင်ရာပြဿနာများကို ဖြစ်ပေါ်စေသည်။
ဘတ်တိကိုလိုအာ၏ သီချင်းဆိုသည့်ငါး ရာဇဝင်ဒဏ္ဍာရီသည် ဤတံတားနှင့် ဆက်စပ်လျက်ရှိသည်။
၁၉၅၄ ခုနှစ်တွင် ဘတ်တိကလိုအာ၊ မိုက်ကယ်ကောလိပ်မှ အမေရိကန်ဘုန်းတော်ကြီးနှစ်ပါးဖြစ်သည့် Rev. Fr. Lang and Rev. Fr. Moran တို့သည် တံတားအောက်၌ ငါးများသည် သီချင်းဆိုနေကြသည်ကို မှတ်တမ်းယူခဲ့သည်။
ထိုငါးများ၏ မှတ်တမ်းကို ၁၉၆၀ ခုနှစ်တွင် ရေဒီယိုသီရိလင်္ကာမှ ထုတ်လွှင့်ခဲ့သည်။
၂၀၀၆ ခုနှစ်တွင် တံတားအဟောင်းနှင့် အပြိုင် တံတားအသစ်တစ်ခုကို တည်ဆောက်ရန် အစီအစဉ်ဆွဲခဲ့သည်။
တံတားအသစ်တည်ဆောက်မှုကို ၂၀၀၈ ခုနှစ်၊ မတ်လတွင် စခဲ့သည်။
စာချုပ်ချုပ်သူနှင့် ပတ်သက်သည့် ပြဿနာများသည် အခြားနောက်ထပ် စာချုပ်ချုပ်မည့်သူ၏အချိန်းအချက်ကို လိုအပ်သည်။
တံတားအသစ်ကို ၂၀၁၃ ခုနှစ်၊ မတ်လ ၂၂ ရက်နေ့တွင် ဖွင့်လှစ်ပေးခဲ့သည်။
လမ်းကြောင်းနှစ်ခု ပါသည့် တံတားအသစ်သည် အရှည် ၂၈၈.၃၅ မီတာ (၉၄၆ အေ) နှင့် အကျယ် ၁၄ မီတာ (၄၆ ပေ) ရှိသည်။
တံတားတည်ဆောက်မှုကုန်ကျစရိတ်သည် ရူပီ ၂.၆ ဘီလီယံ (အမေရိကန်ဒေါ်လာ ၂၀ သန်း) ရှိသည်။
၎င်းကို Japan International Cooperation Agency က ဆင်းရဲသည့်အရှေ့ပိုင်းဖွံ့ဖြိုးရေးစီမံကိန်းအရ ငွေကြေးငှားရမ်းခဲ့သည်။
ပြင်ပလင့်များ ကိုးကား ကဏ္ဍ:သီရိလင်္ကာနိုင်ငံရှိ တံတားများ။
ကယ်မုနိုင်မြောက်ပိုင်းဆေးရုံ သည် သီရိလင်္ကာနိုင်ငံ၊ ကယ်မုနိုင်မြို့တွင် တည်ရှိသည့် အစိုးရဆေးရုံတစ်ခု ဖြစ်သည်။
၎င်းကို ကိုလံဘိုမြို့ဗဟိုအစိုးရက ထိန်းချုပ်ထားသည်။
၂၀၁၀ ခုနှစ်တွင် ဆေးရုံ၌ ခုတင် ၄၁၃ ခု ရှိသည်။
ဤဆေးရုံကို တစ်ခါတရံ ကယ်မုနိုင်မြောက်ပိုင်းအခြေစိုက်ဆေးရုံဟုလည်း ခေါ်ကြသည်။
ကန်ဒကဒုကုသရေးနှင့် ပြန်လည်ထူထောင်ရေးစင်တာ သည် သီရိလင်္ကာနိုင်ငံ၊ အနောက်မြောက်ပိုင်းစီရင်စု၊ Polonnaruwa ခရိုင်၊ ဝေလီကန်ဒမြို့တွင် တည်ရှိသည့် ပြန်လည်ထူထောင်ရေးစင်တာတစ်ခု ဖြစ်သည်။
၎င်းကို ကန်ဒကဒုမူးယစ်ဆေးပြန်လည်ထူထောင်ရေးစင်တာဟုလည်း သိကြသည်။
လက်ရှိအချိန်တွင် တရားမျှတမှုဝန်ကြီးဌာနအောက်ရှိ ပြန်လည်ထူထောင်ရေးအရာရှိချုပ်က ထိန်းချုပ်လျက် ရှိသည်။
လက်ရှိအချိန်တွင် စင်တာ၌ ဆေးစွဲနေသူများနှင့် ကိုဗစ် ၁၉ လူနာများကို စီနာပူရပြန်လည်ထူထောင်ရေးစင်တာနှင့်အတူ ကုသမှုများ ပေးလျက်ရှိသည်။
စင်တာသည် ၂၀၁၄ ခုနှစ်တွင် မူးယစ်ဆေးဆိုင်ရာပြန်လည်ထူထောင်ရေးစင်တာအဖြစ်သို့ ပြောင်းလဲကာ ဆေးစွဲနေသူများကို အသက်မွေးဝမ်းကြောင်း ပညာများ၊ လေ့ကျင့်ပေးမှုများနှင့် အကြံပေးမှုများ စသည်တို့ကို လုပ်ဆောင်ကာ စောင့်ရှောက်မှုများ ပေးလျက်ရှိသည်။
၂၀၂၀ ခုနှစ် မတ်လတွင် စင်တာကို သီရိလင်္ကာအစိုးရက PCR စမ်းဆေးမှုများ လုပ်ဆောင်ရန် အဓိကကွာရန်တင်းစင်တာအဖြစ် ထားရှိခဲ့သည်။
စင်တာတွင် ခရီးသွားများနှင့် နိုင်ငံရပ်ခြားမှ လာကြသည့် ခရီးသွားများကို ကိုဗစ် ၁၉ ကပ်ရောဂါနှင့် ပတ်သက်သည့် စစ်ဆေးမှုများ လုပ်ဆောင်သည်။
သီရိလင်္ကာအစိုးရသည် နိုင်ငံခြားမှ ဝင်လာသူများကို မဖြစ်မနေ ၁၄ ရက်ကြာ ကွာရန်တင်းဝင်ရန် လမ်းညွှန်ခဲ့သည်။
သီရိလင်္ကာစစ်တပ်သည်လည်း ကျန်းမာရေးဝန်ကြီးဌာနနှင့် ပူးပေါင်းကာ စင်တာရှိ ပစ္စည်းများကို အဆင့်မြှင့်တင်၍ လိုအပ်သည့် ဆေးဝါးဆိုင်ရာ ပစ္စည်းများ၊ ဝိုင်ဖိုင်ဆက်သွယ်ရေးပစ္စည်းများ၊ သာမိုမီတာများ၊ သန့်ရှင်းရေးနှင့် လူနာများအတွက် ဖျော်ဖြေမှုဆိုင်ရာများ စသည်တို့ကို ပြုလုပ်ပေးခဲ့သည်။
၂၀၂၀ ခုနှစ် ဇူလိုင်လတွင် စင်တာ၌ ဇူလိုင်လ၌ပင် ကိုဗစ်ကူးစက်လူနာ ၃၀၀ ကျော်တွေ့ရှိခဲ့ပြီး သီရိလင်္ကာနိုင်ငံ၏ ကိုဗစ်ကပ်ရောဂါအဓိကတွေ့ရှိရာနေရာသစ်တစ်ခု ဖြစ်ခဲ့သည်။
၂၀၂၀ ခုနှစ်၊ ဇူလိုင်လ ၉ ရက်နေ့တွင် သီရိလင်္ကာစစ်တပ်သည် ကိုဗစ်စင်တာကို ကိုဗစ်ဆေးရုံအဖြစ်သို့ ပြောင်းလဲခဲ့သည်။
၎င်းသည် ကန်ဒကဒုပြန်လည်ထူထောင်ရေးစင်တာ၏ ဘေးနားတွင် တည်ရှိသည်။
ကိုဗစ်ဖြစ်ပွားမှုများ ဇူလိုင်လ ၇ ရက်နေ့တွင် ဝေလီကဒအကျဉ်းထောင်မှ ကိုဗစ်ကူးစက်မှုအသစ်များ တွေ့ရှိခဲ့ရသည်။
စင်တာတွင် နေထိုင်သူတစ်ဦးသည် အရှေ့ကန်ဒကဒုရှိ ကုသရေးနှင့် ပြန်လည်ထူထောင်ရေးစင်တာမှ မူးယစ်ဆေးဝါးစွဲခြင်းနှင့် ထိန်းချုပ်ရေးပစ္စည်းများဖြင့် အကျဉ်းထောင်သို့ ဇွန်လ ၂၇ ရက်နေ့တွင် ပြောင်းရွှေ့လာခဲ့သည်။
၂၀၂၀ ခုနှစ်၊ ဇူလိုင် ၉ ရက်နေ့တွင် စင်တာရှိ နေထိုင်သူ ၂၅၃ ဦးသည် ကိုဗစ် ၁၉ ရောဂါ ကူးစက်ခံရသည်ဟု တွေ့ရှိခဲ့သည်။
၂၀၂၀ ခုနှစ်၊ ဇူလိုင်လ ၁၀ ရက်တွင် ၂၈၃ ဦး တွေ့ရှိခဲ့ပြန်သည်။
စင်တာသည် နိုင်ငံ၏ ကိုဗစ်လူနာထွက်ပေါ်ရာ အဓိကနေရာသစ်တစ်ခု ဖြစ်လာခဲ့သည်။
ကန်ဒီမြို့တော်ခန်းမ သည် သီရိလင်္ကာနိုင်ငံ၊ ကန်ဒီမြို့တော်ဝန်၏ ရုံးနှင့် ကန်ဒီမြူနီစီပယ်ရုံးချုပ်တည်ရှိရာ အဆောက်အဦ ဖြစ်သည်။
အဆောက်အဦကို Dunuwille Walawwe မြူနီစီပယ်ကောင်စီက ၁၈၇၀ ခုနှစ်တွင် တရားရုံးလေလံပွဲ၌ ရရှိခဲ့သည်။
အဆောက်အဦ ကို ခန့်နှန်းခြေ £480 ဖြင့် ဝယ်ယူခဲ့သည်။
မူလက မြို့တော်ခန်းမအဖြစ် အသုံးပြုခဲ့သည်။
ယခုအခါတွင် ကောင်စီ၏ အုပ်ချုပ်ရေးဝန်ထမ်းများနေအိမ်အဖြစ် အသုံးပြုလျှက်ရှိသည်။
ပြင်ပလင့်များ The History of the Municipal Council ပိုမိုဖတ်ရှုရန် ကိုးကား ကဏ္ဍ:သီရိလင်္ကာနိုင်ငံရှိ အဆောက်အအုံများ။
ကန်ကီစန်သုရိုင်မီးပြတိုက် သည် သီရိလင်္ကာနိုင်ငံမြောက်ပိုင်း၊ ကန်ကီစန်သုရိုင်မြို့တွင် တည်ရှိသည့် မီးပြတိုက်တစ်ခု ဖြစ်သည်။
၁၈၉၃ ခုနှစ်တွင် တည်ဆောက်ခဲ့သည်။
အမြင့် ၂၂ မီတာ (၇၂ ပေ) ရှိပြီး မျက်နှာပြင်ရှစ်ခုပါရှိသည့် အင်္ဂတေတာဝါတစ်ခု ဖြစ်သည်။
မီးအိမ်နှင့် လက်မှုအနုပညာများ ပါဝင်သည်။
သီရိလင်္ကာစစ်တပ်၏ Valikamam မြောက်ပိုင်း လုံခြုံရေးတင်းကျပ်သည့်ဇုန်တွင် တည်ရှိသည်။
၎င်း၏ ဘေးနားတွင် ရေတပ်အခြေစိုက်နေရာ တည်ရှိသည်။
မီးပြတိုက်သည် သီရိလင်္ကာပြည်တွင်းစစ်အတွင်း၌ ဆိုးရွားစွာပျက်စီးခဲ့ပြီး ယခုအချိန်တွင် အသုံးပြုခြင်းမရှိပေ။
ပြင်ပလင့်များ Sri Lanka Ports Authority Lighthouses of Sri Lanka Picture of Kankesanthurai Lighthouse in 2015 ကိုးကား ကဏ္ဍ:သီရိလင်္ကာနိုင်ငံရှိ မီးပြတိုက်များ။
ကန်ကီစန်သုရိုင်ဘူတာ ( Kāṅkēcaṉtuṟai toṭaruntu nilaiyam) သည် သီရိလင်္ကာနိုင်ငံမြောက်ပိုင်း၊ ကန်ကီစန်သုရိုင်မြို့တွင် တည်ရှိသည့် ဘူတာတစ်ခု ဖြစ်သည်။
သီရိလင်္ကာမီးရထား၊ ပြည်နယ်မီးရထားလုပ်ဆောင်ရေးက လုပ်ဆောင်လျက် ရှိသည့် ဘူတာတစ်ခု ဖြစ်သည်။
မြောက်ပိုင်းလမ်းပေါ်ရှိ ဘူတာတစ်ခုဖြစ်ပြီး ကိုလံဘိုမြို့နှင့် မြောက်ပိုင်းကို ချိတ်ဆက်ပေးသည့် ရထားဘူတာတစ်ခု ဖြစ်သည်။
ပြည်တွင်းစစ်ဖြစ်ပွားနေခဲ့သည့်အတွက် ဤဘူတာသည် ၁၉၉၀ မှ ၂၀၁၅ အထိ အလုပ်လုပ်ဆောင်မှု မရှိပေ။
ဂျက်ဖနာမြို့နှင့် ကန်ကီစန်သုရိုင်အကြား မြောက်ပိုင်းလမ်းကို ၂၀၁၅ ခုနှစ်၊ ဇန်နဝါရီလ ၂ ရက်နေ့တွင် ပြန်လည်ဖွင့်လှစ်ပေးခဲ့သည်။
ရထားဝန်ဆောင်မှုများ ကန်ကီစန်သုရိုင်ဘူတာမှ အောက်ပါခရီးများကို ပြေးဆွဲပေးလျက်ရှိသည်။
ကန်တလီဆေးရုံ သည် သီရိလင်္ကာနိုင်ငံ၊ ကန်တလီမြို့တွင် တည်ရှိသည့် အစိုးရဆေးရုံတစ်ခု ဖြစ်သည်။
၎င်းကိုး ကိုလံဘိုဗဟိုအစိုးရက ထိန်းချုပ်ထားသည်။
၂၀၁၀ ခုနှစ်တွင် ဆေးရုံ၌ ခုတင် ၂၁၀ ရှိသည်။
ဤဆေးရုံကို တစ်ခါတရံ "ကန်တလီအခြေစိုက်ဆေးရုံ" ဟုလည်း ခေါ်ကြသည်။
ကန်တလီဘူတာ (; ) သည် သီရိလင်္ကာနိုင်ငံအရှေ့ပိုင်း၊ ကန်တလီမြို့တွင် တည်ရှိသည့် ဘူတာတစ်ခု ဖြစ်သည်။
သီရိလင်္ကာမီးရထား၊ ပြည်နယ်မီးရထားလုပ်ဆောင်ရေးက ထိန်းချုပ်သည်။
ဘူတာသည် Trimcomalee လမ်းကြောင်းရှိ ဘူတာတစ်ခုဖြစ်ကာ ကိုလံဘိုမြို့နှင့် Trimcomalee ခရိုင်ကို ဆက်သွယ်ပေးသည်။
ဝန်ဆောင်မှုများ ကိုးကား ကဏ္ဍ:သီရိလင်္ကာနိုင်ငံရှိ မီးရထားဘူတာများ။
ကာရပိတိယသင်ကြားရေးဆေးရုံ သည် သီရိလင်္ကာနိုင်ငံ၊ ဂယ်လီမြို့၊ ကာရပိတိယဆင်ခြေဖုံးအရပ်တွင် တည်ရှိသည့် ဆေးရုံတစ်ခု ဖြစ်သည်။
တောင်ပိုင်းစီရင်စုနယ်တွင် အကြီးဆုံးသော တတိယအဆင့်ရှိကျန်းမာရေးစောင့်ရှောက်မှုစင်တာလည်း ဖြစ်သည်။
၁၉၈၂ ခုနှစ်တွင် တည်ထောင်ခဲ့ပြီး ရုဟုနတက္ကသိုလ်၊ ဆေးပညာဌာန၏ အဓိကသင်ကြားလေ့ကျင့်မှုများ လုပ်ရာနေရာလည်း ဖြစ်သည်။
ဆေးရုံတွင် ခုတင်ပေါင်း ၁၆၂၄ ခု၊ အခန်းပေါင်း ၅၄ ခန်းနှင့် အခြားများစွာသောဌာနများဖြင့် ပါဝင်ဖွဲ့စည်းထားသည်။
နိုင်ငံတွင် အကြီးဆုံး တတိယဆင့်ရှိ ကျန်းမာရေးစောင့်ရှောက်ပေးသည့်ဆေးရုံ ဖြစ်သည်။
ကာရပိတိယဆေးရုံတွင် တောင်ပိုင်းစီရင်စုနယ်ရှိ ပြည်သူများ၏ ကျန်းမာရေးလိုအပ်ချက်များကို ဖြည့်ဆည်းပေးခြင်းနှင့် ပတ်ဝန်းကျင်ရှိ ဒေသများရှိ ပြည်သူများအား ဝန်ဆောင်မှုများ ထောက်ပံ့ခြင်းများကို လုပ်ဆောင်လျက်ရှိသည်။
အုပ်ချုပ်ရေး ဆေးရုံကို သီရိလင်္ကာနိုင်ငံ၊ ကျန်းများရေးဝန်ကြီးဌာနက အုပ်ချုပ်ထားရှိသည်။
ဆေးရုံတွင် တစ်နေ့လျှင် ၂၄ နာရီ အခမဲ့ကျန်းမာရေးဝန်ဆောင်မှုများကိုလည်း ထောက်ပံ့ပေးထားသည်။
ယခုလက်ရှိ ဆေးရုံ၏ ညွန်ကြားရေးမှူးသည် Dr. Shelton Perera ဖြစ်သည်။
Karapitiya Hospital services back to normal , Ada Derana ကျန်းမာရေးအထောက်အပံ့များ ထို့အပြင် ဆေးရုံ၌ အထွေထွေဆေးဝါးနှင့် ကျန်းမာရေးစောင့်ရှောက်မှုများကို ထောက်ပံ့ပေးလျက် ရှိသည်။
၎င်းတို့တွင် အောက်ပါဝန်ဆောင်မှုများ ပါဝင်သည်။
ထို့အပြင် ဆေးရုံ၌ ပြင်ပလူနာဌာနနှင့် အခြားဆေးခန်းများ၊ သွေးလှူဘဏ်များလည်း ပါဝင်ဖွဲ့စည်းထားသည်။
ဆေးရုံ၌ ခေတ်မီရောဂါစစ်ဆေးသည့် ဝန်ဆောင်မှုများကိုလည်း အခမဲ့ရရှိနိုင်သည်။
ပြင်ပလင့်များ Ministry of Health, Sri Lanka ကိုးကား ကဏ္ဍ:သီရိလင်္ကာနိုင်ငံရှိ ဆေးရုံများ။
ကတုကုရန်းဒလေဆိပ်( Katukurunda Guwanthotupala, ) သည် သီရိလင်္ကာနိုင်ငံ၊ ကလုတရမြို့အနီးတွင် တည်ရှိသည့် ပြည်တွင်းသုံးလေဆိပ်တစ်ခု ဖြစ်သည်။
၎င်းကို သီရိလင်္ကာလေတပ် (ကတုကုရန်းဒ) က စစ်တပ်အခြေစိုက်လေဆိပ် အဖြစ် အသုံးပြုလျက်ရှိသည်။
လေဆိပ်သည် ကလုတရမြို့မှ အရှေ့တောင်ဘက် ၂.၅ nautical miles (4.6 km) အကွာတွင် တည်ရှိသည်။
ပင်လယ်ရေမျက်နှာပြင်အထက် ၃ မီတာ (၁၀ ပေ) တွင် တည်ရှိသည်။
ပြေးလမ်းတစ်ခုပါရှိကာ 11/29 bitumen surfaceမျက်နှာပြင် အမျိုးအစားဖြစ်ပြီး အတိုင်းအတာအားဖြင့် 1,006 x 46 m (3,301 ft × 151 ft) ရှိသည်။
သမိုင်းကြောင်း မူလက HMS Ukussa တော်သင်္ဘောတပ်၏ လေတပ်ဌာနတစ်ခုအဖြစ် ပြုလုပ်ခဲ့သည်။
၁၉၈၄ ခုနှစ်တွင် သီရိလင်္ကာလေတပ်သည် ၎င်းကို ပြန်လည်ပြုပြင်ခဲ့သည်။
ဤနေရာသည် အားကစားနှင့် လေတပ်အားကစားအဖွဲ့၏ ထောက်ခံချက်ဖြင့် ကားပြိုင်ပွဲများပြုလုပ်ရာနေရာလည်း ဖြစ်သည်။
၁၉၄၄ ခုနှစ်တွင် တော်ဝင်ရေတပ်၏ Fleet Air Arm က တည်ထောင်ခဲ့သည်။
၎င်းသည် တော်ဝင်သင်္ဘောတပ်၏ အကြီးဆုံးလေတပ်ဌာနဖြစ်သည်။
အရာရှိ ၃၀၀ သည် တာဝန်ထမ်းဆောင်လျက်ရှိပြီး သင်္ဘောသား ၃၀၀၀နှင့် အမျိုးသမီးတော်ဝင်သင်္ဘောတပ်မှ အမျိုးသမီး ၁၀၀ ဦးတို့လည်း တာဝန်ထမ်းဆောင်လျက်ရှိသည်။
ဤလေဆိပ်သည် မည်သည့်အချိန်တွင်မဆို လေယာဉ်အစီး ၁၀၀ အတွက် အလုပ်လုပ်ဆောင်ပေးနိုင်သည်။
ပြည်တွင်းရှိလေကြောင်းပျံသန်းမှုကျောင်းများကိုလည်း ပုဂ္ဂလိကသုံးလေယာဉ်ကွင်းမှ လေ့ကျင့်သင်ကြားပေးမှုများ ထောက်ပံ့ပေးလျက်ရှိသည်။
လေကြောင်းလိုင်းများနှင့် ပျံသန်းမှုများ ကိုးကား ကဏ္ဍ:သီရိလင်္ကာနိုင်ငံရှိ လေဆိပ်များ။
ကယန်ကာနီတံတား သည် သီရိလင်္ကာနိုင်ငံအရှေ့ပိုင်းရှိ တံတားတစ်စင်းဖြစ်သည်။
တံတားကို ၂၀၁၁ ခုနှစ်၊ အောက်တိုဘာလ ၁၉ ရက်နေ့တွင် ဖွင့်လှစ်ခဲ့သည်။
အရှည် ၈၅ မီတာ (၂၇၉ ပေ) ရှိသည်။
ကုန်ကျစားရိတ် ရူပီ ၂၀၂ သန်း (အမေရိကန်ဒေါ်လာ ၁.၈ သန်း) ကုန်ကျသည်။
၎င်းကို French Development Agency's Trincomalee Integrated Infrastructure Project နှင့် the Sri Lankan Government's Kilakku Vasantham (Eastern Awakening) အစီအစဉ်မှ အသေးစားချေးငွေဖြင့် တည်ဆောက်ခဲ့သည်။
တံတားသည် A15 Batticaloa-Trincomalee လမ်းမကြီးပေါ်တွင် တည်ရှိသည်။
တံတားတည်ဆောက်မှုသည် ယခင်က မြစ်ကို လူနှင့် စက်ပစ္စည်းများအား ဖယ်ရီလှေဖြင့် သွားလာရမှုနေရာတွင် အစားထိုးနိုင်ခဲ့သည်။
ကေးဆေးရုံ သည် သီရိလင်္ကာနိုင်ငံ၊ ကေးမြို့(Kayts) တွင် တည်ရှိသည့် ဆေးရုံတစ်ခု ဖြစ်သည်။
၎င်းကို ဂျက်ဖနာမြို့ရှိ စီရင်စုအစိုးရက ထိန်းချုပ်ထားသည်။
၂၀၁၀ ခုနှစ်တွင် ဆေးရုံ၌ ခုတင် ၅၉ ခု ရှိသည်။
ဆေးရုံကို တစ်ခါတရံ "ကေးအခြေစိုက်ဆေးရုံ" သို့မဟုတ် "ကေးခရိုင်ဆေးရုံ" စသဖြင့် ခေါ်ကြသည်။
ပုံမှန် အထွေထွေကျန်းမာရေးစောင့်ရှောက်မှုများ ပေးသကဲ့သို့ ဆီးချို၊ သွားကုသမှု၊ မိသားစုကျန်းမာရေး၊ ကိုယ်ဝန်ဆောင်ကျန်းမာရေး စသည့်ဝန်ဆောင်မှုများကိုလည်း ထောက်ပံ့ပေးလျက်ရှိသည်။
ဆေးရုံ၌ အရေးပေါ်ဌာနနှင့် ရောဂါဗေဒဆိုင်ရာဓာတ်ခွဲခန်းလည်း ရှိသည်။
၂၀၁၀ ခုနှစ်တွင် ဆေးရုံ၌ အတွင်းလူနာအဖြစ် ၂၉၆၃ ဦး၊ အပြင်လူနာအဖြစ် ၃၅၃၈၃ ဦးနှင့် ကျန်းမာရေးစောင့်ရှောက်မှုခံယူသူ ၈၃၂၈ ဦး ရှိခဲ့သည်။
ပြင်ပလင့်များ Base Hospital Kayts, Jaffna Regional Directorate of Health Services ကိုးကား ကဏ္ဍ:သီရိလင်္ကာနိုင်ငံရှိ ဆေးရုံများ။
ကီလာနီမြစ် - ပီလိယဂိုဒါ ရေပေါ်ဒရုန်း သည် သီရိလင်္ကာနိုင်ငံ၊ ကီလာနီမြစ်ရှိ ရေပေါ်မောင်းရဟတ်ယာဉ်ဝန်ဆောင်မှုဖြစ်သည်။
Article reference for Peliyagoda waterdrome ၎င်းသည် သီရိလင်္ကာနိုင်ငံ၊ ကိုလံဘိုမြို့၊ ပီလိယဂိုဒါဆင်ခြေဖုံးအရပ်တွင် တည်ရှိသည်။
ဝန်ဆောင်မှုများ သီရိလင်္ကာလေကြောင်းတက္ကစီမှ အထူးလေယာဉ်များကို ၂၀၁၁ ခုနှစ် ခရစ်ကတ်ကမ္ဘာ့ဖလားပြိုင်ပွဲတွင် Hambantota သို့ ဝန်ဆောင်မှုပေးခဲ့သည်။
ဤလေဆိပ်သည် သီရိလင်္ကာနိုင်ငံ၊ ကိုလံဘိုမြို့နှင့် အနီးဆုံးလေဆိပ်တစ်ခု ဖြစ်သည်။
ကိုးကား ကဏ္ဍ:သီရိလင်္ကာနိုင်ငံရှိ လေဆိပ်များ။
ကီလီနော့ချီအထွေထွေရောဂါကုဆေးရုံ သည် သီရိလင်္ကာနိုင်ငံ၊ ကီလီနော့ချီမြို့တွင် တည်ရှိသည့် အစိုးရဆေးရုံတစ်ခုဖြစ်သည်။
ကီလီနော့ချီခရိုင်၌ အရေးပါသည့် ဆေးရုံတစ်ခုဖြစ်ပြီး မြောက်ပိုင်းစီရင်စုနယ်အစိုးရ၏ ကျန်းမာရေးဝန်ကြီးဌာနက ထိန်းချုပ်ထားသည်။
၂၀၁၀ ခုနှစ်တွင် ခုတင် ၁၁၀ ရှိသည်။
ဤဆေးရုံကို တစ်ခါတရံ "ကီလီနော့ချီခရိုင်အထွေထွရောဂါကုဆေးရုံ" ဟု ခေါ်ကြသည်။
ကီလီနော့ချီဘူတာ သည် သီရိလင်္ကာနိုင်ငံမြောက်ပိုင်း၊ ကီလီနော့ချီမြို့တွင် တည်ရှိသည့် မီးရထားဘူတာတစ်ခု ဖြစ်သည်။
သီရိလင်္ကာအစိုးရ၊ ပြည်နယ်မီးရထားလုပ်ဆောင်ရေးက ထိန်းချုပ်ထားသည်။
မြောက်ပိုင်းလမ်းပေါ်တွင် တည်ရှိသည့် ဘူတာတစ်ခုဖြစ်ကာ ကိုလံဘိုမြို့နှင့် မြောက်ပိုင်းကို ဆက်သွယ်ပေးသည်။
လူသိများသည် Yal Devi ရထားဝန်ဆောင်မှုသည် ဤဘူတာကို ဖြတ်သန်းသည်။
ပြည်တွင်းစစ်ဖြစ်ပွားနေသည့် ၁၉၉၀ မှ ၂၀၁၃ ခုနှစ်အထိ ဤဘူတာသည် အလုပ်လုပ်ဆောင်မှု မရှိခဲ့ပေ။
မြောက်ပိုင်းလမ်းရှိ Omanthai နှင့် ကီလီနော့ချိအကြား လမ်းပိုင်းကို ၂၀၁၃ ခုနှစ် စက်တင်ဘာလ ၁၄ ရက်တွင် ပြန်လည်ဖွင့်လှစ်ခဲ့သည်။
ဖရီးဘားမားရိန်းဂျား (Free Burma Ranger, FBR) သည် လူမျိုးပေါင်းစုံပါဝင်သည့် လူသားချင်းစာနာမှုလုပ်ငန်းများကို ဆောင်ရွက်နေသည့် အဖွဲ့ဖြစ်သည်။
ဤအဖွဲ့သည် ကာဒစ္စတန်၊ အီရတ်၊ ဆီးရီးယား၊ မြန်မာ စသည့်နိုင်ငံများရှိ ဖိနှိပ်မှုများအတွက် ကူညီနေသည့် အဖွဲ့ဖြစ်သည်။
အဓိကလှုပ်ရှားသည့်နေရာဒေသမှာ မြန်မာနိုင်ငံတစ်လျှောက်ဖြစ်သော်လည်း အထူးသဖြင့် သစ်တောများထူထပ်သည့် နယ်စပ်ဒေသတွင် လုပ်ငန်းများ ဆောင်ရွက်သည်။
ဤအဖွဲ့သည် ထိခိုက်ဒဏ်ရာရသူများနှင့် နေအိမ်ကို စွန့်ခွာထွက်ပြေးခဲ့ရသူများကို အရေးပေါ်ဆေးဘက်ဆိုင်ရာအကူအညီများ ပေးလျက်ရှိသည်။
မြန်မာနိုင်ငံတွင် စစ်တပ်၏ တိုင်းရင်းသားလူမျိုးများအပေါ် အကြမ်းဖက်မှုလုပ်ရပ်များကြောင့် ထွက်ပြေးခဲ့ရသည့် ဒုက္ခသည်များကို အကူအညီပေးလျက်ရှိသည်။
FBR သည် အမျိုးသားနှင့် အမျိုးသမီးများကိုပါ ရှေ့တန်းတွင် ဆေးကုသမှုများ၊ ကင်းထောက်သည့်နည်းလမ်းများများကို လေ့ကျင်သင်ကြားပေးသည်။
ထို့အပြင် လူသားချင်းစာနာထောက်ထားမှုအကူအညီများပေးခြင်းများကို လုပ်ဆောင်ပေးသည်။
အဖွဲ့၏ ဒုတိယဦးစားပေးမှာ စစ်တပ်၏အကြမ်းဖက်မှုများနှင့် လူ့အခွင့်အရေးချိုးဖောက်မှုများနှင့် ပတ်သက်သည့် သက်သေများရရှိရန် ဖြစ်သည်။
ထိုအချက်အလက်များကို အွန်လိုင်းသတင်းတွင် ဖြန့်ဝေခြင်း သို့မဟုတ် အခြားကြီးမားသည့်လူ့အခွင့်အရေးဆိုင်ရာအဖွဲ့များ၊ UN, သင်းအေဂျင်စီများကဲ့သို့သော နိုင်ငံတကာအစိုးရအဖွဲ့အစည်းများကို ပေးပို့ခြင်းများ လုပ်ဆောင်သည်။
FBR သည် ပြည်သူ့အခြေပြုအဖွဲ့အစည်းများ (see Mae Tao Clinic & Back Pack Health Worker Team) ထဲမှ တစ်ခု ဖြစ်သည်။
ဤအဖွဲ့သည် မြန်မာနိုင်ငံရှိ တိုင်းရင်းသားလူမျိုးစုအောက်ခြေလူတန်းစားများအပေါ် ကျန်းမာရေးလိုအပ်ချက်များ တိုးပွားလာသည့်အတွက် ကူညီရန် ထွက်ပေါ်လာသည့် အဖွဲ့ဖြစ်သည်။
FBR ကို ထိုင်း သို့မဟုတ် မြန်မာအာဏာပိုင်တို့သည် ထောက်ပံ့ထားမှုမရှိပေ။
အဖွဲ့၏ လှုပ်ရှားမှုများကို မြန်မာနိုင်ငံနယ်စပ်ဒေသ၌ တိတ်တဆိတ်လှုပ်ရှားဆောင်ရွက်ကြသည်။
ဦးတည်ချက် သမိုင်းကြောင်း ၁၉၉၀ ခုနှစ်နောက်ပိုင်းတွင် မြန်မာစစ်တပ်၏ လုပ်ဆောင်မှုများကြောင့် ကရင်လူမျိုးများနှင့် တင်းမာမှုများ ဖြစ်ပေါ်ပြီးနောက်ပိုင်းတွင် FBR သည် ဖြစ်ပေါ်လာခဲ့သည်။
စစ်တပ်သည် အကြမ်းဖက်မှုများကို လုပ်ဆောင်ကာ ရွာများကို ဖျက်ဆီးခြင်း၊ လူများကို သတ်ခြင်းနှင့် သိန်းကျော်သည့် ပြည်သူများသည် နေအိမ်များမှ စွန့်ခွာထွက်ပြေးခဲ့ရသည်။
ထိုသို့ လုပ်ဆောင်ခြင်းဖြင့် လူအများသည် သူတို့ပိုင်ဆိုင်သည့် မြေနေရာများကို စွန့်ခွာထွက်ပြေးကြရမည်ဖြစ်ပြီး ထိုမြေနေရာများတွင် စီးပွားရေးအရ အမြတ်ထုတ်နိုင်ရန် ဖြစ်သည်။
ရိန်းဂျားအဖွဲ့၏ သမိုင်ကြောင်း၊ အမူအကျင့်နှင့် လက်ရှိလုပ်ဆောင်နေသည့် လုပ်ငန်းစဉ်များသည် အမေရိကန်လူမျိုးတည်ထောက်သူ Tha-U-Wah-A-Pah နှင့် နီးကပ်စွာ ဆက်နွယ်မှုရှိသည်။
Tha-U-Wah-A-Pah (ကရင်အမည်ဝှက်) သည် အမေရိကန်အထူးစစ်တပ်၏ အဖွဲ့ဝင်ဟောင်းနှင့် Fuller Theological Seminary ကျောင်း၏ ပညာတတ်ဘုန်းတော်ကြီးလည်း ဖြစ်သည်။
သူ၏ လုပ်ဆောင်ရေးများကို နှစ်များစွာ လုပ်ဆောင်ခဲ့သည်။
၁၉၉၆ ခုနှစ်တွင် ဒေါ်အောင်ဆန်းဆုကြည်နှင့် တွေ့ဆုံရန် အခွင့်အရေး ရလာခဲ့သည်။
TUWAP သည် "ကမ္ဘာလုံးဆိုင်ရာ ဆုတောင်းသူများနေ့" ကို အကောင်အထည်ဖော်ခဲ့သည်။
ထို့အပြင် အဓိကလူမျိုးစုဖြစ်သည့် မြန်မာလူမျိုးများနှင့် အမျိုးမျိုးသော တိုင်းရင်းသားလူမျိုးစုများအကြားတွင် ခိုင်မာသည့်စည်းလုံးမှုရရှိရန် ကြိုးပမ်းခဲ့သည်။
TUWAP သည် ၁၉၉၇ ခုနှစ် မြန်မာစစ်တပ်က မနှစ်မြို့ဖွယ်များ လုပ်ဆောင်ခဲ့စဉ်က မြန်မာတွင် ရှိနေသည်။
သူသည် အခင်းဖြစ်ရာနေရာများကို ရွှေ့ပြောင်းကာ ဆေးဝါးများဖြန့်ဝေပေးခြင်းများ လုပ်ဆောင်ခဲ့သည်။
ဤအချိန်တွင် သူသည် သူ၏ နိုင်ငံခြားမှကျွမ်းကျင်တတ်မြောက်ထားသည်များကို များစွာသောလူများအတွက် လူသားချင်းစာနာထောက်ထားမှုများ ယူဆောင်ပေးရန် ဆုံးဖြတ်ခဲ့သည်။
FBR ကို တည်ထောင်ခဲ့သူ ပြောသည်မှာ "လက်ရှိမြန်မာ့အခြေအနေသည် တစ်စတစ်စ ဖြည်းဖြည်းချင်း ဆိုးရွားလာပြီး အုပ်ချုပ်သူများသည် ထိန်းချုပ်နိုင်အောင် ကြိုးစားကာ တစ်နိုင်ငံလုံးရှိ လူမျိုးစုများကို အတူတူပင် ဖြစ်အောင်ပြုလုပ်နေသည်" ဟု ဆိုခဲ့သည်။
၂၀၁၃ ခုနှစ်၊ ဇန်နဝါရီလတွင် ရိန်းဂျားအဖွဲ့သည် ဗီဒီယိုဖိုင်တစ်ခုကို ကမ္ဘာ့မီဒီယာများသို့ ဖြန့်ဝေခဲ့သည်။
မြန်မာနိုင်ငံမြောက်ပိုင်းတွင် မြန်မာစစ်တပ်၏ KIA အပေါ် ရွံရှာဖွယ်အပြုအမူများကို ရပ်တန့်စေရန်အတွက် ပြုလုပ်ခဲ့သည့် ဗီဒီယိုဖိုင် ဖြစ်သည်။
အနည်းဆုံး ၂၀၁၇ ခုနှစ်တွင် FBR အသင်းတစ်ခုသည် အီရတ်နိုင်ငံ၊ Mosul တွင် လွတ်လပ်ရေးအတွက် ရှိနေခဲ့သည်။
FBR အသင်းများ နှစ်စဉ်နှစ်တိုင်း ကရင်၊ ကရင်နီ၊ ရှမ်း၊ ရခိုင်၊ ကချင်နှင့် အခြားလူမျိုးစုများမှ လူမျိုးစု ၁၅ စုပါဝင်သည့် အဖွဲ့များသည် သူတို့၏ ပြင်းထန်သည့်ရိန်းဂျားလေ့ကျင့်သင်ကြားမှုများကို ပြီးမြောက်ကြသည်။
လေ့ကျင့်မှုအစီအစဉ်တွင် Mae Tao Clinic ကဲ့သို့သော အခြားသော အထူးအဖွဲ့အစည်းများထံသို့ စေလွှတ်ကာ လေ့ကျင့်သင်ကြားပေးသည်။
၎င်းတို့တွင် လက်တွေ့ကူညီကယ်ဆယ်မှု၊ လွတ်မြောက်အောင် ကြိုးစားမှု၊ လူမှုနိုင်ငံရေးနားလည်မှု စသည်တို့ကို လေ့လာသင်ကြားရပြီး အောက်ပါတို့လည်း ပါဝင်သည်။
ethnic issues ethics conflict resolution public health first aid advanced medical and basic dental care human rights interviewing and documentation reporting counselling ပယ်ဖျက်ပြီးဖြစ်သည့် တိုင်းရင်းသားလူမျိုးစုများ၏ အချိန်ပြည့်ကူညီကယ်ဆယ်ရေး အသင်းများ Arakan 10 teams Kachin 8 teams Karen 28 teams Karenni 5 teams Lahu 2 team Shan 4 teams Pa-Oh 2 teams Nagaland 2 teams Chin 2 teams Mon 3 teams ABSDF 1 team Ta'ang 6 teams HQ's 2 teams ၁၉၉၇ ခုနှစ်ကတည်းက FBR ၏ ယေဘုယျလုပ်ဆောင်မှုများ လေ့ကျင့်ပေးခဲ့သည့် အဖွဲဲ့စုစုပေါင်း : 300 လုပ်ဆောင်ခဲ့သည့် ကယ်ဆယ်ရေးမစ်ရှင်များ : 1,000 ကျော် စောင့်ရှောက်ခဲ့သည့် လူနာ: 550,000 ကျော် ကူညီခဲ့သည့် လူများ : 1,500,000 ကျော် လှုပ်ရှားနယ်မြေများ FBR အဖွဲ့များသည် မြန်မာအပြင် ပဋိပက္ခဖြစ်ပွားနေသည့် ဇုန်နေရာများဖြစ်ကြသည့် ISIS တို့ပါဝင်တိုက်ခိုက်နေ့သည့် ဆီးရီးယားနှင့် အီရတ်နိုင်ငံများသို့လည်း သွားရောက်ခဲ့သည်။
ဖရီးဘားမားရိန်းဂျားနှင့် ရမ်ဘို ရမ်ဘို ၄ ရုပ်ရှင်သည် ၂၀၀၈ ခုနှစ် အစောပိုင်းတွင် တစ်ကမ္ဘာလုံးအတိုင်းအတာဖြင့် ထွက်ရှိလာခဲ့သည်။
ဤဇာတ်ကားတွင် သရုပ်ဆောင် Sylvester Stalloneသူ၏ ဇတ်ကောင်ဟီရိုးမင်းသား ရမ်ဘိုနေရာတွင် သရုပ်ဆောင်ထားသည်။